|  |
| --- |
| **Gråmåse** |
| GråmåseGråmåse |
|
| **Utbreiing og status** |
| **Status i verda:** LC Livskraftig**Status i Noreg:** VU SårbarGult = berre hekkeområdeGrønt = fuglar finst her heile åretBlått = berre overvintring Gult = berre hekkeområdeGrønt = fuglar finst her heile åretBlått = berre overvintring |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Vade-, måse- og alkefuglar Charadriiformes |
| **Familie:** | Måsefamilien Laridae |
| **Slekt:** | *Larus* |
| **Art:** | **Gråmåse** *L. argentatus* |
|
| **Vitskapleg namn** |
| ***Larus argentatus***Pontoppidan, 1763 |

**Gråmåse** eller **blåmåse** (*Larus argentatus*) er ein fugl i måsefamilien. Ein finn gråmåsen i Nord-Europa inludert Noreg, og i Vest-Europa, i kyststrøka frå Portugal til Kaninhalvøya i nordvestlege Russland.

Kjenneteikn
-----------

Dei vaksne fuglane har gråblå overside, medan resten av kroppen er kvit. Ungfugl er meir brunfarga. Beina er kjøttfarga og med symjeføter. Dei har store spisse venger og flyt lett. Kjønna er like. Gråmåsen er i vaksen alder opptil 56 cm og veg om lag 1,1 kg.

Global utbreiing
----------------

Arten eller artskomplekset har ei sirkumpolar utbreiing og hekkar i eit belte mellom 30 og 70 grader nord. Arten slik som definert av American Ornithologists' Union og andre, vert delt inn i tre grupper med ei rekke underartar i kvar gruppe. *Argentatus*-gruppa med tre underartar finst i Europa nord for Frankrike og i Amerika. *Cachinnans*-gruppa med seks underartar finst i Europa sør for Frankrike og i Middelhavet. *Armenicus*-gruppa med ein underart hekker i austre Tyrkia og vestre Iran. Nominatunderarten hekkar i Skandinavia austover til Kvitsjøen. 

International Ornithologists' Union, Birdlife International og den norske tilsluttinga av Birdlife International ser på desse som tre artstakson, slik at arten gråmåse, *Larus argentatus*, med to underartar er avgrensa til Nord- og Vest-Europa.

* Vaksen gråmåse i vinterdraktVaksen gråmåse i vinterdrakt
* GråmåseeggGråmåseegg

Utbreiing i Noreg
-----------------

Gråmåsen finst langs heile norskekysten. Bestanden var i 2014 estimert til 144 000 individ. I 2021 blei arten oppgradert til kategorien *sårbar* på den norske raudlista for artar.

Han hekkar fyrst og fremst langs kysten, men også ved Mjøsa og enkelte innlandsvatn i Finnmark.

| Namn på ulike språk |
| --- |
| Gråmåse, gråmåke, blåmåse |
| Nordsamisk | Ránesskávli |
| Svensk | Gråtrut |
| Dansk | Sølvmåge |
| Engelsk | European Herring Gull |
| Tysk | Silbermöwe |
| Fransk | Goéland argenté |
| Spansk | Gaviota argéntea |
| Russisk | Sribljasta meva (Срибляста мева) |

Kjelder
-------

* Norsk fugleatlas, 1994.

1. ↑  Artsdatabanken *Raudliste faktaark gråmåse Larus argentatus Pontoppidan, 1763* Henta 1. desember 2010
2. ↑  BirdLife International (2021) *Species factsheet: Larus argentatus* Henta 1. desember 2010
3. ↑  Dale S, Jacobsen K-O, Lislevand T, Solvang R, Stokke BG og Strøm H (2021, 24. november). *Fugler: Vurdering av gråmåke Larus argentatus for Norge.* Norsk rødliste for arter 2021. Artsdatabanken. Henta 1. desember 2021

Bakgrunnsstoff
--------------

 Wikimedia Commons har multimedia som gjeld: **Gråmåse**